Splitska deklaracija
Splitska deklaracija ili Splitski dogovor je sporazum kojeg je potpisalo hrvatsko i bosanskohercegovačko rukovodstvo 22. jula 1995. u Splitu. Sporazum je potpisao predsjednik Predsjedništva Republike Bosne i Hercegovine Alija Izetbegović  i predsjednik Hrvatske, Franjo Tuđman. Najznačajnija odluka koja je donesena na ovom sporazumu je bila dozvola Oružanim snagama Republike Hrvatske da koriste teritoriju Bosne i Hercegovine s ciljem zajedničke borbe protiv Vojske Republike Srpske. Puni je naziv potpisanog sporazuma je:  „Deklaracija o o provođenju Sporazuma iz Washingtona, zajedničkoj odbrani od srpske agresije i postizanje političkog rješenja sukladno naporima međunarodne zajednice“. Dogovoreno je zajedničko i koordinirano djelovanje hrvatskih snaga i snaga Armije RBiH. Posredovao je, uz blagoslov Washingtona, tadašnji turski predsjednik Süleyman Demirel. Pored predsjednika dvije države ugovor su potpisali još Krešimir Zubak - predsjednik Federacije BiH i Haris Silajdžić - Predsjednik Vlade RBiH